NORAKSTS

|  |  |
| --- | --- |
| 28.04.2022 | Nr.7/4 |

###### GROZĪJUMI JELGAVAS PILSĒTAS DOMES 2019. GADA 26. SEPTEMBRA LĒMUMĀ NR.12/7 “PROJEKTA “JELGAVAS PILSĒTAS PAŠVALDĪBAS IZGLĪTĪBAS IESTĀDES ”JELGAVAS TEHNOLOĢIJU VIDUSSKOLA” ENERGOEFEKTIVITĀTES PAAUGSTINĀŠANA” IESNIEGUMA IESNIEGŠANA”

(ziņo: I.Škutāne)

**Atklāti balsojot: PAR – 11** (A.Rāviņš, R.Vectirāne, V.Ļevčenoks, M.Buškevics, I.Priževoite, J.Strods, R.Šlegelmilhs, M.Daģis, A.Eihvalds, A.Pagors, A.Rublis), **PRET – nav**, **ATTURAS – 2** (G.Kurlovičs, A.Tomašūns),

Saskaņā ar 2021. gada 20. aprīlī starp Centrālo finanšu un līgumu aģentūru un Jelgavas pilsētas domi noslēgto Vienošanos par Eiropas Savienības fonda projekta īstenošanu Nr.4.2.2.0/19/I/007, Jelgavas valstspilsētas pašvaldība īsteno projektu “Jelgavas pilsētas pašvaldības izglītības iestādes “Jelgavas Tehnoloģiju vidusskola” energoefektivitātes paaugstināšana” (turpmāk – projekts).

Projekta kopējās izmaksas ir 3 906 000,62 *euro*, no tām 550 056,00 *euro* ir Eiropas Reģionālās attīstības fonda finansējums, 24 267,18 *euro* ir valsts budžeta dotācija un 3 331 677,44 *euro* ir Jelgavas valstspilsētas pašvaldības līdzfinansējums.

Īstenojot projekta aktivitāti “Būvdarbi” un veicot būvprojekta “Jelgavas Tehnoloģiju vidusskolas ēkas pārbūve Meiju ceļā 9, Jelgavā” Ventilācijas, Apkures un Kondicionēšanas daļu pārprojektēšanu, ir identificētas būvdarbu apjomu izmaiņas un papildu būvdarbi, kas nepieciešami Jelgavas valstspilsētas pašvaldības izglītības iestādes “Jelgavas Tehnoloģiju vidusskola” ēkas energoefektivitātes paaugstināšanai un kvalitatīvai būvdarbu veikšanai, kā rezultātā būvdarbu līguma kopējā summa palielinās par 649 075,21 *euro* un būvuzraudzības pakalpojuma izmaksas palielinās par 6 050,00 *euro*. Līdz ar to projekta kopējās izmaksas un Jelgavas valstspilsētas pašvaldības līdzfinansējums projektā palielinās par 655 125,21 *euro*.

Lai nodrošinātu projekta īstenošanu,

**JELGAVAS VALSTSPILSĒTAS DOME NOLEMJ:**

Izdarīt Jelgavas pilsētas domes 2019. gada 26. septembra lēmumā Nr.12/7 “Projekta “Jelgavas pilsētas pašvaldības izglītības iestādes “Jelgavas Tehnoloģiju vidusskola” energoefektivitātes paaugstināšana” iesnieguma iesniegšana” (turpmāk – lēmums) šādus grozījumus:

1. Izteikt lēmuma 1.punkta otro teikumu šādā redakcijā:

“Projekta kopējās izmaksas ir 4 561 125,83 *euro*, no kurām 550 056,00 *euro* ir Eiropas Reģionālās attīstības fonda finansējums, 24 267,18 *euro* ir valsts budžeta dotācija un 3 986 802,65  *euro* ir Jelgavas valstspilsētas pašvaldības līdzfinansējums”.

2. Izteikt lēmuma 2.punktu šādā redakcijā:

 “2. Projekta apstiprināšanas gadījumā Finanšu nodaļai ņemt aizņēmumu Valsts kasē vai citā kredītiestādē projekta īstenošanai nepieciešamā priekšfinansējuma un līdzfinansējuma nodrošināšanai:

2.2. 2021.gadā – 809 831,35 *euro;*

2.3.2022.gadā – 3 255 905,08 *euro.*”

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 28. aprīlī